laion/Wikipedia-Exotic huggingface dataset:
კარა ბუონო

კარა ბუონო (ინგ. Cara Buono დ. 1 მარტი, 1971 წელი) ამერიკელი მსახიობი ქალია. იგი ცნობილია დოქტორ ფეი მილერის როლით AMC -ის დრამატული სერიალის მეოთხე სეზონში Mad Men. მისი ნიჭი, მხოლოდ მსახიობობით არ შემოიფარგლება. ის არის მწერალი, რეჟისორი და პროდიუსერი. მან გადაიღო მოკლემეტრაჟიანი ფილმი სახელწოდებით "Baggage", რომლის მსოფლიო პრემიერაც შედგა "ედინბურგის საერთაშორისო კინოფესტივალზე". კარა ბუონო დაიბადა 1971 წლის 1 მარტს, ნიუ-იორკის შტატის ქალაქ ბრონქსში, მისი მშობლები იტალიელები არიან. კარას ჰყავს ორ ძმა და ერთი და. მშობლებმა იგი გაგზავნეს ნიუ იორკის ერთ-ერთ საუკეთესო საშემსრულებლო ხელოვნების სკოლაში. იგი იყო ბრწყინვალე სტუდენტი და წარმატებით დაამთავრა "კოლუმბიის უნივერსიტეტი", ორმაგი სპეციალობით - ინგლისურ ლიტერატურასა და პოლიტიკურ მეცნიერებაში. მან თეატრის მაგია პირველად განიცადა 12 წლის ასაკში, როდესაც შეუერთდა ჰარვი ფიერშტეინის 1984 წლის სპექტაკლს "Spook House". ბუონო დაქორწინებულია პიტერ ტუმზე, მეწარმეზე, რომელიც ყველაზე უკეთ ცნობილია კომპანიის Ethos Water - ის შექმნით. მოგვიანებით კომპანია შეიძინა Starbucks – მა და მისი შეძენის დღიდან კომპანიას 6 მილიონ დოლარზე მეტი შემოსავალი ჰქონდა. წყვილს ჰყავთ ქალიშვილი და ცხოვრობენ ნიუ იორკის გრინვიჩ ვილიჯში. მრავალი მსახიობის მსგავსად, კარა აქტიურია სოციალური ქსელებში, Twitter- ის ანგარიშის საშუალებით. იგი ძირითადად იყენებს პლატფორმას ზოგიერთი მისი ადვოკატის პოპულარიზაციისთვის, ასევე აჩვენებს თავის ბოლოდროინდელ და უახლოეს პროექტებს. მას ასევე აქვს ინსტაგრამის ანგარიში, რომელზეც ათავსებს რამდენიმე ფოტოს და ვიდეოს, ოჯახის წევრებთან ერთად. ასევე სურათებს, როდესაც ის საქველმოქმედო საქმიანობას ეწევა და ღონისძიებებში მონაწილეობს. კარა ბუონო დადიოდა Fiorello H. LaGuardia- ს საშუალო სკოლაში. შემდეგ იგი ჩაირიცხა კოლუმბიის უნივერსიტეტში, რომელიც სამ წელიწადში დაამთავრა ინგლისურ და პოლიტიკურ მეცნიერებათა ორმაგი სპეციალობით, რის შემდეგაც მან სამსახიობო კარიერა დაიწყო. მისი პირველი დებიუტი შედგა სპექტაკლში "Spook House". 1992 წელს მისი დებიუტი შედგა ფილმში "Waterland", საიდუმლოებით მოცული ფილმი, რომელიც დაფუძნებულია 1983 წელის გრემ სვიფტის ამავე სახელწოდების რომანზე. იგი ასევე ჩაერთო სხვადასხვა დამოუკიდებელ კინოპროექტებში, მათ შორის კომედიურ ფილმში "Chutney Popcorn", "Happy Accidents" და "Next Stop Wonderland". ბუონომ დაიწყო ახალი ათასწლეული პრემიუმ სატელევიზიო შოუებით, როგორიცაა "Family Law" (2001), "Law & Order" (2002), "Miss Match" (2003). 2007 წელს ბუონომ განაგრძო მუშაობა პოპულარულ შოუებზე, როგორიცაა "Law & Order", "Queens Supreme" და "The Dead Zone". The Dead Zone არის სტივენ კინგის რომანის მიხედვით გადაღებული. 2011 წელს კარამ მონაწილეობა მიიღო ისეთ პოპულარულ შოუებში, როგორიცაა "Brothers & Sisters", "Hawaii Five-0" და "A Gifted ". იგი ასევე მონაწილეობდა ფილმებში "Castle" (2013), The Good Wife '(2013),' Elementary '(2014). 2017 წელს ბუონოს მიერ პროფესიონალურად შესრულებულმა რომლა ფილმში - "Stranger Things", მას მოუტანა ჯილდო - "Screen Actors Guild Award". https://www.imdb.com/name/nm0120648/bio https://www.fandango.com/people/cara-buono-91637/biography https://www.thefamouspeople.com/profiles/cara-buono-45911.php https://dodoodad.com/cara-buono-biography/
არმუდლუ (ქალბაჯარი)

არმუდლუ (აზერ. Armudlu) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ. ↑ Azərbaycan Respublikasının Dövlət Statistika Komitəsi. (2019) İnzibati ərazi bölgüsü təsnifatı az. stat.gov.az. დაარქივებულია ორიგინალიდან — 2020-04-16. ციტირების თარიღი: 2020-04-16.
აშაღი-აირიმი

აშაღი-აირიმი (აზერ. Aşağı Ayrım) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ. ↑ Azərbaycan Respublikasının Dövlət Statistika Komitəsi. (2019) İnzibati ərazi bölgüsü təsnifatı az. stat.gov.az. დაარქივებულია ორიგინალიდან — 2020-04-16. ციტირების თარიღი: 2020-04-16.
აშაღი-შურთანი

აშაღი-შურთანი (აზერ. Aşağı Şurtan) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ. ↑ Azərbaycan Respublikasının Dövlət Statistika Komitəsi. (2019) İnzibati ərazi bölgüsü təsnifatı az. stat.gov.az. დაარქივებულია ორიგინალიდან — 2020-04-16. ციტირების თარიღი: 2020-04-16.
ლურჯი ხავერდი (ფილმი)

„ლურჯი ხავერდი“ (ინგლ. „Blue Velvet“) — 1986 წლის დეტექტივი, თრილერი და ფსიქოლოგიური საშინელებათა ფილმი. მისი რეჟისორი და სცენარისტია დეივიდ ლინჩი. მთავარ როლებში არიან კაილ მაკლაქლენი, იზაბელა როსელინი, დენის ჰოპერი და ლორა დერნი. ფილმის სახელწოდება დაფუძნებულია იმავე სახელის მქონე 1951 წელს გამოშვებულ სიმღერაზე. ფილმი მოგვითხრობს ახალგაზრდა კაცის ამბავს, რომელიც ავადმყოფი მამის მოსანახულებლად მშობლიურ ქალაქში დაბრუნებული მინდორში დაგდებულ ადამიანის მოჭრილ ყურს აღმოაჩენს. 70-იანების მიწურულს და 80-იანების დასაწყისში კინოსტუდიები ფილმს ბლოკავდნენ მისი მკვეთრად ნუდისტური და ძალადობრივი სცენების გამო. 1986 წელს „ლურჯი ხავერდი“ ამერიკაში პოპულარული გახდა და მან მალევე ამერიკული კლასიკის როლი დაიმკვიდრა. გვიანდელ 80-იანებსა და ადრეულ 90-იანებში, ფილმის VHS-ზე, LaserDisc-სა და DVD-ზე ჩაწერის შემდეგ, იგი ამერიკის უფრო ფართო აუდიტორიამ იხილა და დეივიდ ლინჩმა ჰოლივუდის მეინსტრიმ კინოში დაიკავა ადგილი, ხოლო დენის ჰოპერი ისევ გამოჩნდა კინოსამყაროში. ჰოპერის პერფორმანსმა ფრენკ ბუტის როლში, დიდი გავლენა მოახდინა პოპკულტურაზე, მისი შთაგონებით შეიქმნა უამრავი კულტურული რეფერენსები თუ პაროდიები. ფილმის ბნელმა, ეროტიულმა და სპეციფიკურმა სტილმა საფუძველი დაუდო ლინჩის სხვა ნამუშევრებსაც, როგორებიც არის „ტვინ პიკსი“ (1990-1991), „მულჰოლენდ დრაივი“ (2001). „ლურჯი ხავერდს“ ხშირად უწოდებენ 80-იანების ერთ-ერთ საუკეთესო ფილმს, ამერიკული სიურეალიზმის ერთ-ერთ საუკეთესო ნიმუშს და ერთ-ერთ საუკეთესო ნამუშევარს დეივიდ ლინჩის კარიერის განმავლობაში. The Guardian-მა ფილმი 100 საუკეთესო ფილმის სიაში შეიყვანა. „ლურჯს ხავერდს“ ბევრი სხვადასხვა ჯილდო აქვს აღებული. ერთ-ერთი ყველაზე მნიშვნელოვანი არის ოსკარი, რომელიც 1987 წელს დეივიდ ლინჩმა საუკეთესო რეჟისორის კატეგორიაში მოიპოვა. ფილმით ინსპირირებულმა პოპ-მომღერალმა, ლანა დელ რეიმ 2012 წელს ბობი ვინტონის სიმღერის, "ლურჯი ხავერდის" ქავერი ჩაწერა. ვიდეო კლიპში ჩანს დეივიდ ლინჩის გავლენა. ვიდეოში დელ რეი დოროთი ვალენის როლს ასახიერებს. იზაბელა როსელინიმ 1987 წელს Independent Spirit Award-ში საუკეთესო ქალი მსახიობის კატეგორიაში გაიმარჯვა. დენის ჰოპერმა და დეივიდ ლინჩმა 1987 წელს ლოს-ანჟელესის კინოკრიტიკოსების ასოციაციის ჯილდო მოიპოვეს, საუკეთესო რეჟისორისა (ლინჩი) და საუკეთესო მეორეხარისხოვანი მსახიობის (ჰოპერი) ნომინაციებში. „ლურჯი ხავერდი“ — კინოფილმების ინტერნეტ-მონაცემთა ბაზა (ინგლისური) თარგი:Amg title „ლურჯი ხავერდი“ — Box Office Mojo-ზე ↑ https://www.rottentomatoes.com/m/blue_velvet ↑ https://www.allmovie.com/movie/v6299 ↑ https://www.bbfc.co.uk/releases/blue-velvet-1970-3 ↑ Walters, Ben (August 4, 2010). "Hopper mad: Blue Velvet screening prompts Lynchian tributes to Dennis". The Guardian. London. Retrieved August 25, 2012. ↑ Atkinson, Michael (1997). Blue Velvet. London: British Film Institute. ISBN 978-0-85170-559-0. ↑ Blue Velvet at Filmsite.org. Retrieved September 11, 2007. ↑ Rubenstein, Jenna Hally. "Watch Lana Del Rey Cover 'Blue Velvet' For H&M (VIDEO)". MTV. Retrieved October 5, 2012.
შაო-შიენ ჰუ

შაო-შიენ ჰუ (ჩინ. 侯孝賢; დ. 8 აპრილი, 1947, მეის პროვინცია, გუანდონგი, ჩინეთის რესპუბლიკა) — ტაივანელი კინორეჟისორი, სცენარისტი, პროდუსერი და მსახიობი. ტაივანის ახალი ტალღის მოძრაობის ერთ-ერთი დამფუძნებელი. ჰოუს ოჯახი ჩინეთის სამოქალაქო ომის დროს (1945-1949) ტაივანში გადასახლდა, სადაც მან თავისი ბავშვობა გაატარა. სწავლობდა ტაივანის სახელმწიფო ხელოვნების აკადემიაში, სადაც სწავლა 1972 წელს დაასრულა და 1970-იანების ნახევრამდე, სანამ სცენარისტობას და რეჟისორის ასისტენტობას დაიწყებდა, გამყიდველად მუშაობდა. 1980 წელს ჰუმ თავისი სადებიუტო სრულმეტრაჟიანი ფილმი გადაიღო, სახელად „საყვარელი გოგო“ (Jiushi liuliu de ta). დროთა განმავლობაში, სტილის ჩამოყალიბების შემდეგ, მისი ფილმები გამოირჩეოდა ნარატივის ეპიზოდური მოყოლით, ხშირად უსიტყვო მოქმედებებით, რომლებიც ჰუს ნამუშევრებში ხშირად დიალოგების მაგივრობას წევენ. მიუხედავად მისი წარმატებული პროექტებისა და თავის ქვეყანაში პოპულარობისა, დასავლეთის აუდიტორიამ იგი მხოლოდ 2007 წელს გაიცნო, როცა ფრანგული ფილმი, „წითელი ბუშტის ფრენა“ გამოუშვა. ისტორია გვიყვება ჩინელი მოსწავლის შესახებ, რომლის დედაც გზააბნეული ხელოვანი და მარტოხელა დედაა (მის როლს ჟულიეტ ბინოში ასრულებს). ჰუს ჯამში დაწერილი აქვს ოცდაერთი ფილმის სცენარი, აქედან გადაიღო რვა. იგი თანასცენარისტია ედვარდ იანგის ფილმისა „ტაიბეის ისტორია“, სადაც თავად ასრულებდა ერთ-ერთი მთავარი პერსონაჟისა და პროტაგონისტის, ლუნის, როლს. ჰუს ფილმების ერთ-ერთი თვისება თხრობის სიმოკლეა. უპირატესობას ანიჭებს ვიზუალურ გამოსახულებას. ხშირად იყენებს იმპროვიზაციას, ხოლო მსახიობებს მის ფილმებში მკვეთრად ნატურალისტური შესრულება ახასიათებთ. იგი არ იყენებს ტიპურ ნარატიულ ლოგიკას და ხშირად მის ფილმებში ქრონოლოგია არეულია. ჰოუს ფილმების ჯილდო მიუღიათ ისეთ მნიშვნელოვანი კინოფესტივალებზე, როგორიც არის ვენეციის კინოფესტივალი, კანის კინოფესტივალი, ბერლინის კინოფესტივალი, ჰავაის საერთაშორისო კინოფესტივალი. 1990 წელს ამერიკელი და საერთაშორისო კრიტიკოსების მიერ იგი „დეკადის საუკეთესო რეჟისორად“ გამოცხადდა. ჰუმ მიიღო ჯილდო კანის კინოფესტივალზე საუკეთესო რეჟისორის ნომინაციაში ფილმისთვის „ასასინი“ (2015). ჰქონია სამსახიობო გამოცდილებაც. იგი ჩნდება ტაივანური ახალი ტალღის ერთ-ერთი გამორჩეული რეჟისორის, ედვარდ იანგის 1984 წელს გამოსულ ფილმში, „ტაიბეის ისტორიაში“. იგი ლუნის, ბეისბოლის ვარსკვლავის როლს ასრულებს. მას თავისი შეყვარებული მიატოვებს და ცდილობს, იპოვოს გზა ტაიბეიში. ჰოუს ასევე ჰქონდა პატარა როლი 2013 წელს გამოშვებული ჩინურ კომედიურ ფილმში, „ახალგაზრდული სტილი“, რომელიც თინეიჯერების შესახებ გვიყვება. ↑ https://www.nytimes.com/2020/05/28/movies/Hou-Hsiao-Hsien.html ↑ https://www.britannica.com/biography/Hou-Hsiao-hsien ↑ https://www2.bfi.org.uk/news-opinion/news-bfi/features/fast-track-fandom-where-start-hou-hsiao-hsien
ანა ბუჩუკური

ანა ბუჩუკური (დ. 5 აპრილი, 1990) — ქართველი პოლიტიკოსი. მუშაობდა საქართველოს მთავრობის ადმინისტრაციაში, ადამიანის უფლებათა სამდივნოს (სამსახური) უფროსის თანამდებობაზე. საქართველოს მე-10 მოწვევის პარლამენტის წევრი 2020 წლიდან. დაამთავრა თბილისის სახელმწიფო უნივერსიტეტის იურიდიული ფაკულტეტი, სამართალმცოდნეობის სპეციალობით. 2009-2010 წლებში იყო სახალხო დამცველის აპარატის პრაქტიკანტი. 2011 წელს იყო სსპ-განათლების ხარისხის განვითარების ეროვნული ცენტრის აკრედიტაციის ექსპერტი. 2011-2012 წლებში იყო სახალხო დამცველის აპარატის მართლმსაჯულების დეპარტამენტის მთავარი სპეციალისტი. 2012-2014 წლებში იყო იუსტიციის სამინისტროს ადმინისტრაციის მრჩეველი. 2014-2015 წლებში იყო სახალხო დამცველის აპარატის ანალიტიკური დეპარტამენტის მთავარი სპეციალისტი. 2014 წლიდან არის „ნიუ-ვიჟენ“ უნივერსიტეტის პროფესორის ასისტენტი. 2015-2017 წლებში იყო სსიპ-განათლების ხარისხის განვითარების ეროვნული ცენტრის სამართალ შემოქმედების სამმართველოს უფროსი. 2017 წელს იყო ეკონომიური და მდგრადი განვითარების სამინისტროს პარლამენტთან ურთიერთობის სამმართველოს უფროსი. 2017-2018 წლებში იყო შსს-ს იურიდიული დეპარტამენტის დირექტორის მოადგილე. 2018-2019 წლებში იყო შსს-ს ადმინისტრაციის უფროსის მოადგილე. 2020 წელს იყო საქართველოს მთავრობის ადმინისტრაციის ადამიანის უფლებათა სამდივნოს უფროსი. 2020 წელს იყო პრემიერ-მინისტრის აპარატის უფროსის მოადგილე. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. არის საქართველოს პარლამენტის ადამიანის უფლებათა დაცვისა და სამოქალაქო ინტეგრაციის კომიტეტის წევრი. „საქართველოს კონსტიტუციის პრეამბულა და მისი ნორმატიული გამოყენების შესაძლებლობა“; GiZ-ის „სტუდენტური სამართლებრივი ჟურნალი“; 2014. „საქართველოს კონსტიტუციის პრეამბულა - ძირითადი კანონის მეტაიურიდიული თუ ნორმატიული ნაწილი?“; სამაგისტრო ნაშრომი; თსუ; 2013. „ბიკამერალიზმის დილემები“; კ. ყურაშვილი, კ. ჩოკორაია, ა. ბუჩუკური; კონსტიტუციონალიზმის კვლევისა და ხელშეწყობის რეგიონული ცენტრის მეცხრე გამოცემა; ბათუმი; 2011. ანა ბუჩუკური — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ ქონებრივი დეკლარაცია[მკვდარი ბმული] ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 6 დეკემბერი, 2020.
აღაქიშიბეილი

აღაქიშიბეილი (აზერ. Ağakişibəyli) — სოფელი აზერბაიჯანში, ლენქორანის რეგიონის მასალის რაიონში. მოსახლეობის რაოდენობა — 1418 კაცი (2009). აღაქიშიბეილი GEOnet სახელების სერვერზე ↑ Azərbaycan Respublikasının inzibati - erazi bölgüsü. Məlumat toplusu. Bakı - 2013. 488 səh.
მადაგასკარის პინგვინები

მადაგასკარის პინგვინები (ინგლ. Penguins of Madagascar) — ამერიკული სრულმეტრაჟიანი ანიმაციური ფილმი. DreamWorks Animation-სა და კინოგაერთიანება 20th Century Fox-ის ერთობლივი ნაწარმოები. პრემიერა 2014 წლის 14 ნოემბერი გაიმართა. რეჟისორი — ერიკ დარნელი დ სიმონ ჯ. სმიტი. „მადაგასკარის პინგვინები“ — კინოფილმების ინტერნეტ-მონაცემთა ბაზა (ინგლისური) „მადაგასკარის პინგვინები“ — Box Office Mojo-ზე „მადაგასკარის პინგვინები“ — Rotten Tomatoes „მადაგასკარის პინგვინები“ — Metacritic-ზე ↑ Milo, Mike. (June 11, 2014) News: THE PENGUINS OF MADAGASCAR | Official Trailer Revealed!. Animation Insider. ციტირების თარიღი: June 13, 2014. ↑ „Lorne Balfe to Score ‘The Penguins of Madagascar’“. Film Music Reporter. January 8, 2014. ციტირების თარიღი: January 19, 2014. ↑ Dreamworks Animation : High-Fives All Around: The Penguins Of Madagascar Recruited For Top-Secret Assignment This Fall. დაარქივებულია ორიგინალიდან — 2020-11-11. ციტირების თარიღი: 2020-12-05. ↑ PENGUINS OF MADAGASCAR (U). British Board of Film Classification (November 6, 2014). ციტირების თარიღი: November 6, 2014.
თიულიუ (ლერიქი)

თიულიუ (აზერ. Tülü) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 98 კაცი. თიულიუ GEOnet სახელების სერვერზე ↑ Azərbaycan Respublikası əhalisinin siyahıyaalınması 2009-cu il. I cild. Bakı - 2010
თუსოვა

თუსოვა (აზერ. Tusova) — სოფელი აზერბაიჯანში, ლენქორანის რეგიონის ლერიქის რაიონში. თუსოვა GEOnet სახელების სერვერზე
ვამაზღონი

ვამაზღონი (აზერ. Vamazğon) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 280 კაცი. ვამაზღონი GEOnet სახელების სერვერზე ↑ Azərbaycan Respublikası əhalisinin siyahıyaalınması 2009-cu il. I cild. Bakı - 2010.
ვალაჩოლა

ვალაჩოლა (აზერ. Vələçola) — სოფელი აზერბაიჯანში, ლენქორანის რეგიონის ლერიქის რაიონში. ვალაჩოლა GEOnet სახელების სერვერზე
ვანედი

ვანედი (აზერ. Vənədi) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 996 კაცი. ↑ Azərbaycan Respublikası əhalisinin siyahıyaalınması 2009-cu il. I cild. Bakı - 2010.
ეთიოპიური კალენდარი

ეთიოპიური კალენდარი (ამჰ. የኢትዮጵያ ዘመን አቆጣጠር — ye'Ītyōṗṗyā zemen āḳoṭaṭer) — კალენდარი, რომელსაც გამოიყენებენ ეთიოპიაში. იგი გამოიყენება ასევე ეთიოპიისა და ერიტრეის მართლმადიდებელი ეკლესიების, ერიტრეის კათოლიკური და ევანგელისტური ეკლესიების მიერ. კალენდარი დაფუძნებულია უფრო უძველეს, კოპტურზე, რომელიც თავის მხრივ წარმოიშვა ძველი ეგვიპტის კალენდრიდან, მაგრამ მსგავსება აქვს იულიუსის კალენდართან: იყენებს დამატებით დღეს ყოველ ოთხ წელიწადში. ეთიოპიის კალენდრით წელიწადი იწყება 30 აგვისტოს თუკი ის წელი ნაკიანია, მაგრამ ჩვეულებრივი წლის შემთხვევაში 29 აგვისტოს. კოპტური კალენდრის მსგავსად, ეთიოპიის კალენდარიც შედგება 12 თვისაგან, რომელთაგან თითოეული 30-დღიანია, თუმცა ასევე აქვს ხუთი დამატებითი დღე წლის ბოლოს. ეთიოპიის კალენდარში წლების ათვლა იწყება ახალი წელთაღრიცხვის 8 აგვისტოდან, იულიუსის კალენდრის მიხედვით. ამრიგად, ეთიოპიაში ახალ ათასწლეული 2008 წლის 29 აგვისტოს (ახ. სტილით 11 სექტემბერს) დაიწყო. Abushakir (Dart/Flutter & JavaScript) Packages for Ethiopian Calendar, DateTime and Feast/Fasting Tracking Ethiopian Current Date and Time დაარქივებული 2021-07-25 საიტზე Wayback Machine. Ethiopian Calendar App for Mobile Phones Ethiopian Calendar App for Android Phones on Play Store by EthioLab Ethiopian calendar year by year Interactive Ethiopian Calendar Ethiopian Calendar Converter დაარქივებული 2015-05-12 საიტზე Wayback Machine. Ethiopian Perpetual Calendar Software Ethiopian Calendar .Net Library Ethiopian Calendar Nuget Package
კოხიწვერის ანგელოზის ეკლესია

კოხიწვერის ანგელოზის ეკლესია — არქიტექტურული ძეგლი თიანეთის მუნიციპალიტეტის სოფელ ჩეკურაანთგორის ჩრდილო-აღმოსავლეთით, კოხიწვერის მთაზე. განეკუთვნება განვითარებულ შუა საუკუნეებს. ეკლესია დარბაზულია (7,8x5,8 მეტრი), ნაგებია ნატეხი ქვის თარაზული წყობით. აფსიდის მხრების, შესასვლელის წირთხლების და გარეთა კუთხეების წყობაში გამოყენებულია შირიმიც, ძლიერ დაზიანებულია: ჩამონგრეულია გადახურვა, მორღვეულია კედლების ზედა ნაწილები და სამხრეთ-დასავლეთ კუტხე, ჩამოშლილია ფასადთა მოპირკეთების მნიშვნელოვანი ნაწილი. გარედან სწორკუთხა, ხოლო შიგნიდან თაღოვანი შესასვლელი სამხრეთ კედლის დასავლეთ ნაწილშია გაჭრილი. აფსიდის ჩრდილოეთის გვერდი ნახევარწრიულია, სამხრეთისა - ნალისებრი. აფსიდის ღერძზე გარეთკენ შევიწროებული სარკმელია. აფსიდი დარბაზისგან გამოყოფილია ორსაფეხურიანი მხრებით. მათგას სამხრეთისას შირიმის თაროსებრი იმპოსტი შემორჩა. დარბაზის გრძივ კედლებზე ნატეხი ქვით ნაწყობი თითო ორსაფეხურიანი პილასტრია. ირემაშვილი შ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 422.
ჩაბანოს ეკლესიის კომპლექსი

ჩაბანოს ეკლესიის კომპლექსი — არქიტექტურული ძეგლი თიანეთის მუნიციპალიტეტის სოფელ ჩაბანოს ჩრდილო-აღმოსავლეთით, 1 კმ-ზე, ტყეში. კომპლექსში შედის ეკლესია, კოშკი და გალავანი. განეკუთვნება გვიან შუა საუკუნეებს. ეკლესია დარბაზულია (7,3x4,9 მეტრი), ნაგებია ნატეხი ქვით. დაზიანებულია: ჩამოშლილია გარეგანი მოპირკეთების უმეტესი ნაწილი და სახურავის საფარი. შესასვლელი სამხრეთიდანაა. მომრგვალებულკუთხეებიანი სწორკუთხა საკურთხევლის აღმოსავლეთ კედელში სწორკუთხა სარკმელია გაჭრილი, რომლის ორივე მხარეს თითო კვადრატული ნიშია. სარკმლის ქვემოთ, კედელზე, ტრაპეზის ქვაა მიდგმული. თითო სწორკუთხა სარკმელი სამხრეთით და დასავლეთითაა. საკურთხეველი გადახურულია არაწესიერი ფორმის კონქით. კონქის შირიმის ქვით ნაწყობი შეისრული თაღის ქუსლებთან გამოყოფილია შირიმის მარტივი პროფილის იმპოსტები. შეისრული ფორმისაა კამარაც, რომელიც მსგავსი ფორმის ერთ შეკიდებულ საბჯენ თაღს ეყრდნობა. დარბაზის გრძივ კედლებზე ყრუ შეისრული თაღებია. ჩრდილოეთით ორი ასეთი თაღია, სამხრეთით - ერთი ეკლესია შიგნიდან შელესილია. ეკლესიის ჩრდილო-აღმოსავლეთით, 2 მეტრზე დგას ნატეხი ქვით ნაგები გვიანი შუა საუკუნეების ზურგიანი კოშკი (3,85x3,7 მეტრი). რომელიც ზურგით ფერდობშია შეჭრილი. კოშკის გვერდის კედლები და ზურგის ნაწილი თითქმის მთლიანად დანგრეულია. სამხრეთის სწორ კედელში (სიმ. 6,5 მეტრი) თაღოვანი შესასვლელია, მის ზემოთ კი — მეორე სართულის მცირე ზომის სწორკუთხა სარკმელი. მეორე სართულის კედელი შიგნიდან პირველის მიმართ რამდენადმე შეთხელებულია, რაც სართულშუა გადახურვის კოჭების დასაყრდნობ საფეხურს ქმნის. კოშკს ორფერდა სახურავი ჰქონია. წრიული მახაზულობის გალავნის ფრაგმენტებიიღაა შემორჩენილი. ბაქრაძე ზ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 421.
კვირიას ხატი (ჭურჭელაურები)

კვირიას ხატი — საკულტო ძეგლი თიანეთის მუნიციპალიტეტის სოფელ ჭურჭელაურების ჩრდილოეთით, ტყეში. განეკუთვნება გვიან შუა საუკუნეებს. ხატი ნატეხი ქვის მშრალი წყობით ნაშენი მასიური ნაგებობაა (1,15 x1,15 მ, სიმ, 1,85) . აღმოსავლეთ და დასავლეთ კედლებში პატარა სწორკუთხა ნიშებია. ხატს საფეხუროვანი პირამიდის ფორმის სახურავი აქვს. ბაქრაძე ზ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 423.
ენდრიუ უაილზი

სერ ენდრიუ ჯონ უაილზი (ინგლ. Sir Andrew John Wiles; დ. 11 აპრილი, 1953) — ბრიტანელი მათემატიკოსი. პრინსტონის უნივერსიტეტის მათემატიკის პროფესორი, ამავე უნივერსიტეტის მათემატიკის კათედრის ხელმძღვანელი. მუშაობს რიცხვების თეორიაზე. ცნობილია ფერმას დიდი თეორემის დამტკიცებით. ენდრიუ უაილზი ბიოგრაფია ენდრიუ უაილზი — ცნობილი მათემატიკოსები ↑ MacTutor History of Mathematics archive — 1994. <a href="https://wikidata.org/wiki/Track:Q547473"></a> ↑ 2.0 2.1 Encyclopædia Britannica <a href="https://wikidata.org/wiki/Track:Q5375741"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ NNDB — 2002. <a href="https://wikidata.org/wiki/Track:Q1373513"></a> ↑ Pas L. v. Genealogics — 2003. <a href="https://wikidata.org/wiki/Track:Q19847329"></a><a href="https://wikidata.org/wiki/Track:Q19847326"></a> ↑ https://www.lms.ac.uk/news-entry/25052017-1700/sir-andrew-wiles-awarded-copley-medal ↑ https://wolffund.org.il/2018/12/10/andrew-j-wiles/ ↑ https://www.claymath.org/people/andrew-wiles/ ↑ The London Gazette 55710 — 1999. — გამ. 55710. — გვ. 34. <a href="https://wikidata.org/wiki/Track:Q109212757"></a> ↑ http://www.abelprisen.no/seksjon/vis.html?tid=67109 ↑ https://royalsociety.org/news/2017/05/mathematician-andrew-wiles-wins-royal-society-copley-medal/ ↑ Guggenheim Fellows database <a href="https://wikidata.org/wiki/Track:Q107425373"></a> ↑ http://www.ams.org/notices/199703/comm-cole.pdf ↑ https://www.shawprize.org/laureates/2005-mathematical-sciences/ ↑ https://www.claymath.org/events/news/lms-prizes-2019 ↑ https://www.lms.ac.uk/prizes/2019-lms-prize-winners ↑ https://www.nasonline.org/programs/awards/mathematics.html ↑ https://www.ox.ac.uk/news/2018-05-31-sir-andrew-wiles-appointed-first-regius-professor-mathematics-oxford
მანავის დედა ღვთისმშობლის მეორე ეკლესია

მანავის დედა ღვთისმშობლის მეორე ეკლესია — არქიტექტურული ძეგლი საგარეჯოს მუნიციპალიტეტის სოფელ მანავში, სოფლის ჩრდილოეთით, ნასოფლარ თარაქის ტერიტორიაზე. განეკუთვნება გვიანდელ შუა საუკუნეებს. ეკლესია დარბაზულია ნაგებია სხვადასხვა ზომის რიყის ქვითა და ქვიშაქვით. წყობაში გამოყენებულია სრულიად დაუმუშავებელი ლოდები. წყობა ირეგულარულია. ძლიერ დაზიანებულია: ჩამონგრეულია გადახურვა. სამხრეთ და ჩრდილოეთ კედლები 1-1,5 მეტრის სიმაღლეზეა შემორჩენილი. თითქმის მთლიანადაა დანგრეული დასავლეთ კედლის ჩრდილოეთ ნახევარი. ეკლესიის შიგნით და კედლებზე ამოსულია ხეები. ერთადერთი შესასვლელი დასავლეთიდანაა. აღმოსავლეთით, ნახევარწრიული აფსიდის ღერძზე, აგურით ნაწყობი, დადაბლებული პროპორციების მქონე, შიგნით და გარეთ შეისრული თაღით დახურული სარკმელია, რომელიც გარეთკენ მკვეთრად ვიწროვდება. სარკმლის ორივე მხარეს აფსიდის ბოლოებთან ახლოს თითო ნიშაა მოწყობილი, რომელთა გადახურვა ერთმანეთზე მიყრდნობილი ორი თხელი ქვითაა გამოყვანიი. მსგავსი ნიშაა ჩრდილოეთ კედლის აღმოსავლეთ ნაწილში, იგი სიმაღლით 1 მეტრამდეა და იატაკის დონიდან იწყება. დვალი თ., საქართველოს ისტორიისა და კულტურის ძეგლთა აღწერილობა, ტ. 1-III, თბ., 2019. — გვ. 126-127.
ზემო ყანდაურის ყველაწმინდის ეკლესია

ზემო ყანდაურის ყველაწმინდის ეკლესია — არქიტექტურული ძეგლი საგარეჯოს მუნიციპალიტეტის სოფელ ზემო ყანდაურის ჩრდილო-დასავლეთით. ძეგლი განეკუთვნება XIX საუკუნეს. ძეგლი ძლიერადაა დაზიანებული, სრულიადაა განადგურებული ეკლესიის სამხრეთ კედელი, ხოლო დასავლეთ და აღმოსავლეთ კედლები მხოლოდ 1.8-2 მეტრის სიმაღლემდეა შემორჩენილი, ეკლესიის შიდა სივრცეში ამოსულია მოზრდილი ხე. ეკლესიაში შესასვლელი სამხრეთიდანნაა. ის დარბაზულია, სიგრძეში 7,7 და სიგანეში 4,5 მეტრი და მას არ გაააჩნია აფსიდი, ეკლესია ნაგებია ნატეხი ქვების არაწესიერი წყობებით. ძეგლის დასავლეთ და აღმოსავლეთ კელდებში ჩართულია საფლავის ლოდები. თ. დვალი, საქართველოს ისტორიისა და კულტურის ძეგლთა აღწერილობა, ტ. 1-III, თბ., 2019. — გვ. 106.
გორანის ამაღლების ეკლესია

გორანის ამაღლების ეკლესია — არქიტექტურული ძეგლი საგარეჯოს მუნიციპალიტეტის სოფელ გორანის მიდამოებში, დიდ ვაკეებად წოდებულ ადგილში. განეკუთვნება შუა საუკუნეებს. ეკლესია თითქმის მთლიანადაა დანგრეული. შემორჩენილია: სამხრეთ კედელი, აფსიდის სამხრეთ გვერდი და დასავლეთ კედლის სამხრეთ ნაწილი. კედლები ნაგებია ნატეხი ქვითა და რიყის ქვით - კირის დუღაბზე. შემორჩენილია წირთხლების მიხედვით. შესასვლელი სამხრეთიდან ყოფილა. აბაშიძე მ., საქართველოს ისტორიისა და კულტურის ძეგლთა აღწერილობა, ტ. 1-III, თბ., 2019. — გვ. 97.
საყარაულოს სამაროვანი

საყარაულოს სამაროვანი — არქეოლოგიური ძეგლი თიანეთის მუნიციპალიტეტის დაბა სიონის ჩრდილოეთით, მდინარე ივრის მარჯვენა ნაპირზე, ნასოფლარ საყარაულოს დასავლეთით. განეკუთვნება ძველი წელთაღრიცხვით X-Vl საუკუნეებს. 1963 წელს, გათხრები ჩაატარა ისტორიის, არქეოლოგიისა და ეთნოგრაფიის ინსტიტუტის ჟალეთის არქეოლოგიურმა ექსპედიციამ (ხელმძღვანელი დ. მუსხელიშვილი). გათხრილია 10 ქვაყრილიანი ორმოსამარხი, რომლებიც სტრატიგრაფიულ ჭრილში ორ იარუსადაა განლაგებული. სამარხებსა და კულტურულ ფენაში მოპოვებული ნივთების მიხედვით ირკვევა, რომ სამაროვანი ფარავს ადრინდელი ბრინჯაოს ხანის ნამოსახლარს, რომელიც მიწის ზედაპირიდან 2-2,5 მეტრის სიღრმეზეა. სამარხეული მასალის (ბრინჯაოს სამაჯურები, საწვივე რგოლები, რკინის შუბისპირი, ლეგა ჭურჭელი და სხვა) მიხედვით, სამაროვნის ქვედა იარუსი განეკუთვნება ძველი წელთაღრიცხვით X-VIII საუკუნეებს. ზედა იარუსის სამარხები კი - ძველი წელთაღრიცხვით VII-VI საუკუნეებს. სიონის წყალსაცავის მაქსიმალური შევსებისას სამაროვანი წყლით იფარება. არქეოლოგიური მასალა ინახება არქეოლოგიური კვლევის ცენტრის დუშეთის არქეოლოგიურ ბაზაში. რამიშვილი რ., ჯორბენაძე ბ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 415.